open-index/open-wikipedia-markdown huggingface dataset:
பெய்லி அற்புத மாம்பழம்

**பெய்லி அற்புத மாம்பழம்** (*Bailey's Marvel*) என்பது தென்மேற்கு புளோரிடாவில் தோன்றிய இடைக்கால மாம்பழ வகைகளுள் ஒன்று.
thumb| புளோரிடாவின் பொக்கேலியாவில் பெய்லி அற்புத மாமரம்

## வரலாறு
thumb| பெய்லியின் அற்புதம் (இடது) அடால்போ (வலது)
1940களில் அசல் மரமானது புளோரிடாவின் பைன் தீவில் பெய்லி சகோதரர்களின் தோட்டத்தில் பயிரிடப்பட்ட 'ஹேடன்' மாம்பழ விதைகளிலிருந்து தோற்றுவிக்கப்பட்டது. இது 2005ஆம் ஆண்டு வம்சாவளி பகுப்பாய்வின்படி, பெய்லியின் அற்புதம், ஹேடனுக்கும் பம்பாய்க்கும் இடையில் கலப்புச் செய்து தோற்றுவிக்கப்பட்டதாக மதிப்பிடப்பட்டுள்ளது.  இந்த வகை  வணிக சாகுபடியாக மாறவில்லை என்றாலும் பிரபலமான வகையாக மாறியது.

புளோரிடாவின் மியாமியில் உள்ள யு.எஸ்.டி.ஏவின் ஜெர்ம்ப்ளாசம் களஞ்சியத்தின் சேகரிப்பில் பெய்லியின் அற்புதம் மரங்கள் நடப்பட்டுள்ளன. புளோரிடாவின் ஹோம்ஸ்டெட்டில் உள்ள புளோரிடா பல்கலைக்கழக வெப்பமண்டல ஆராய்ச்சி மற்றும் கல்வி மையம்  மற்றும் மியாமி-டேட் பழம் மற்றும் மசாலா பூங்காவிலும் நடப்பட்டுள்ளன. அசல் மரம் இன்னும் பைன் தீவில் நிற்கிறது.

## விளக்கம்
இந்த பழம் இதன் பெற்றோர் 'ஹேடனை' ஒத்ததாகக் காணப்படுகிறது. மேலும் நாரற்ற சதையுடன் கூடியது. சராசரியாக ஒரு பவுண்டு எடையுடன் மோனோஎம்ப்ரியோனிக் விதையுடன் உள்ளது. இது புளோரிடாவில் ஜூலை முதல் ஆகஸ்ட் நடுப்பகுதி வரை காய்க்கின்றது. மேலும் இது இங்குப் பருவகால சாகுபடியாகும். 

மரங்கள் மிதமான வீரியமுள்ளன, பிற வகைகளை விடச் சற்று அதிகமாகக் குளிரினைத் தாங்கக்கூடியவை.

## மேற்கோள்கள்

பகுப்பு:மாம்பழங்கள்
மேங்கிபெரா கசுதூரி

***மேங்கிபெரா கசுதூரி*** (*Mangifera casturi*)**(கலிமந்தன் மா** அல்லது **கசுதூரி**) அனகார்டியாசியே குடும்பத்தில் உள்ள ஒரு வகை தாவரமாகும்.

இது உலகின் மூன்றாவது பெரிய தீவான போர்னியோவின் கலிமந்தன் பகுதியினைச் சார்ந்தது. ஆனால் இப்போது காடுகளில் அழிந்துவிட்டதாகக் கருதப்படுகிறது.

## மேற்கோள்கள்

## வெளி இணைப்புகள்

* ''மங்கிஃபெரா காஸ்டூரி'' பற்றிய கட்டுரை
பகுப்பு:மாவினங்கள்
பகுப்பு:தாவரவியல் பெயருடையக் கட்டுரைகள்
க. சேகர்

**கனகராஜ் சேகர்** (*Kanakaraj Sekar*) என்பார் இந்திய உயிர் தகவலியல் நிபுணர் மற்றும் இந்திய அறிவியல் கழகத்தின் (ஐ.ஐ.எஸ்.சி) கணக்கீட்டு மற்றும் தரவு அறிவியல் துறையில் பேராசிரியர் ஆவார். உயிரிதரவு அறிவியல் துறையில் நிபுணத்துவம் பெற்ற சேகர், இந்திய அறிவியல் கழகத்தின் கட்டமைப்பு உயிரியல் மற்றும் பயோ கம்ப்யூட்டிங் ஆய்வகத்திற்குத் தலைமை பொறுப்பேற்றுள்ளார். 2004ஆம் ஆண்டில் உயிரியலில் இவரின் பங்களிப்பிற்காக இந்திய அரசாங்கத்தின் உயிரி தொழில்நுட்பத் துறை இவருக்கு தொழில்சார் மேம்பாட்டுக்கான தேசிய உயிரியல் அறிவியலுக்கான விருதை வழங்கியது.

## சுயசரிதை
thumb|235x235px| IISc பிரதான கட்டிடம்
தென்னிந்திய மாநிலமான தமிழ்நாட்டில் பிறந்த சேகர் சென்னைப் பல்கலைக்கழகத்தில் முதுகலைப் பட்டம் பெற்றார். மேலும் 1982ஆம் ஆண்டில் உயிரி இயற்பியல் மற்றும் படிகவியல் துறையில் முதுநிலைப் பட்டம் பெற்ற பிறகு, 1984ஆம் ஆண்டில் உயிர் இயற்பியலில் முனைவர் பட்ட படிப்பிற்காகச் சென்னைப் பல்கலைக்கழகத்தில் சேர்ந்தார். இவரது முனைவர் பட்ட பிந்தைய ஆராய்ச்சி பணியினை புரத படிகவியலில் 1992 வரை இந்திய அறிவியல் நிறுவனத்திலும், பின்னர் 1995 முதல் ஓகைய்யோ மாநில பல்கலைக்கழகத்திலும் மேற்கொண்டார். 1998இல் இந்தியாவுக்குத் திரும்பிய இவர், இந்திய அறிவியல் நிறுவனத்தின்  உயிரிதகவலியல் மையத்தில் கட்டமைப்பு உயிரியல் மற்றும் பயோ கம்ப்யூட்டிங் மூத்த விஞ்ஞான அதிகாரியாகச் சேர்ந்தார், அன்றிலிருந்து இன்றுவரை, இவர் இந்த நிறுவனத்தில் பணியாற்றி வருகிறார். இந்த காலகட்டத்தில், இவர் ஒரு முதன்மை ஆராய்ச்சி விஞ்ஞானி (2004-10) மற்றும் கணக்கீட்டு மற்றும் தரவு அறிவியல் (சி.டி.எஸ்) துறையின் இணைப் பேராசிரியர் உள்ளிட்ட பல்வேறு பதவிகளை வகித்துள்ளார். இவர் 2016 முதல் சி.டி.எஸ் துறை பேராசிரியராகவும் *கட்டமைப்பு உயிரியல் மற்றும் பயோ கம்ப்யூட்டிங் ஆய்வகத்திற்குத்* தலைவராகவும் உள்ளார்.

உயிரிதகவலியலில் சேகரின் ஆராய்ச்சி புரத படிகவியல், படிக மற்றும் இணைய கம்ப்யூட்டிங் துறைகளையும், மதிப்பு கூட்டப்பட்ட அறிவுத் தளங்கள் மற்றும் வழிமுறைகளின் வளர்ச்சியையும் உள்ளடக்கியது. இவரது ஆய்வுகள் பல கட்டுரைகள் மூலம் உலகளாவி ஆய்விதழ்களில் ஆவணப்படுத்தப்பட்டுள்ளன [குறிப்பு 1] மற்றும் விஞ்ஞான கட்டுரைகளின் இணையக் களஞ்சியமான கூகிள் ஸ்காலரில்  211 பட்டியலிட்டுள்ளது. சிறப்பு அல்லது முழுமையான உரைகளையும் பல்வேறு கருத்தரங்கங்களில் நிகழ்த்தியுள்ளார். முனைவர் மற்றும் முனைவர் பட்ட பிந்திய ஆய்வு மாணவர்களுக்கும் வழிகாட்டியாகவும் உள்ளார். இவர் கிரிஸ்டலோகிராஃபி இன்டர்நேஷனல் யூனியன் (ஐ.யூ.சி.ஆர்) உறுப்பினராகவும் உள்ளார்.

சேகர் அறிவியல் மற்றும் தொழிலக ஆய்வு மன்றம் (1984–88) மற்றும் இந்தியப் பல்கலைக்கழக மானிய குழு (1988–89) மற்றும் சி.எஸ்.ஐ.ஆரின் மூத்த ஆராய்ச்சி (1989–92) ஆகியவற்றின் ஆராய்ச்சி நிதிகளைப் பெற்றுள்ளார். இந்திய அரசாங்கத்தின் உயிரிதொழில்நுட்பத் துறை இவருக்கு 2004ஆம் ஆண்டில் மிக உயர்ந்த இந்திய அறிவியல் விருதுகளில் ஒன்றான தொழில் மேம்பாட்டுக்கான தேசிய உயிரியல் அறிவியல் விருதை வழங்கியது.

## தேர்ந்தெடுக்கப்பட்ட நூலியல்

* 
* 
* 

## மேலும் காண்க

## குறிப்புகள்

## மேற்கோள்கள்

## மேலும் படிக்க

* 

## வெளி இணைப்புகள்

* 

பகுப்பு:தமிழக அறிவியலாளர்கள்
பகுப்பு:வாழும் மக்கள்
அழகிய பாண்டிபுரம் (திரைப்படம்)

**அழகிய பாண்டிபுரம்** (*Azhagiya Pandipuram*) என்பது 2014ஆம் ஆண்டு வெளியான இந்திய தமிழ் நகைச்சுவைத் திரைப்படம் ஆகும். என். ராயன் இயக்கிய இப்படத்தில் இளங்கோ நாகராஜா மற்றும் அஞ்சேனா கீர்த்தி ஆகியோர் முக்கிய கதாபாத்திரங்களில் நடித்துள்ளனர். மனோபாலா, பாத்திமா பாபு, எம். எசு. பாசுகர், ஸ்ரீமான், சுப்பு பஞ்சு, மீரா கிருஷ்ணன், தேவதர்சினி, யுவராணி ஆகியோர் பிற பாத்திரங்களில் நடித்துள்ளானர். தைமன் புரொடக்ஷன் என்ற பதாகையின் கீழ் என். கிருபகரன் தயாரித்த இப்படத்திற்கு பரத்வாஜ் இசை அமைக்க, சுரேஷ் அர்ஸ் படத்தொகுப்பை மேற்கொள்ள, வி. அகிலனின் ஒளிப்பதிவு செய்துள்ளார். படம் 5 திசம்பர் 2014 அன்று வெளியானது.

## நடிகர்கள்

*இளங்கோ நாகராஜா மாதவனாக
*அஞ்சேனா கீர்த்தி தீபிகாவாக
*மனோபாலா கீரிப்புள்ளையாக
*பாத்திமா பாபு மாதவனின் தாயாக
*எம். எசு. பாசுகர் பூம்புக்குட்டியாக
*சிறீமன் வீரதயாளனாக
*சுப்பு பஞ்சு அருணாச்சலம்
*மீரா கிருஷ்ணன்
*தேவதர்சினி
*யுவராணி மாதவனின் மைத்துனியாக
*கிரேன் மனோகர்
*ரிஷா ஆட்டக்காரி மணிமேகலையாக
*சங்கர் வேலாவாக
*அப்பு சாமியாக
*முத்துக்காளை
*சிசர் மனோகர்
*நெல்லை சிவா
*சிவசங்கர் மாஸ்டர்
*ஆக்னஸ் சோன்கர்
*சக்திவேல்
*இரவிசந்த்
*டாகடர் காளிதாஸ்
*சத்யா
*இளமாறன
*ஜெயம்பாபு
*தாஸ் கதிர்

## இசை
படத்திற்கு  பரத்வாஜ் இசையமைத்தார்.

## தயாரிப்பு
இப்படம் தமிழ்நாட்டின் தேனி, காரைக்குடி, கொடைக்கானல் போன்ற பகுதிகளில் படமாக்கப்பட்டது.

## வெளி இணைப்புகள்

* அழகிய பாண்டிபுரம்

பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
அழகான பொண்ணுதான்

**அழகான பொண்ணுதான்** (**Azhagaana Ponnuthan**)  என்பது  2010ஆம் ஆண்டு  வெளியான இந்திய தமிழ் காதல் திரைப்படம் ஆகும். திரு எழுதி இயக்கிய இப்படத்தில் நமீதா, புதுமுகம் கார்திஷ் ஆகியோர் முதன்மை வேடங்களில் நடித்துள்ளனர்.  இரா. பார்த்திபன் கார்த்திக்கின்  வயதான கால பாத்திரத்தை ஏற்று நடித்ததுள்ளார். இப்படம் இத்தாலிய திரைப்படமான மாலினாவின் அதிகாரப்பூர்வமற்ற மறு ஆக்கம் ஆகும் ஆகும். சுந்தர் சி. பாபு இசையமைத்த இப்படத்திபடத்தை,  கே. கேசவன் தயாரித்தார். இப்படம் 12 மார்ச் 2010 அன்று வெளியானது.

கார்த்திக் ( இரா. பார்த்திபன் ) தனது பதின்பருவத்தில் ஒரு பெண்ணுடன் தான் வளர்த்துக் கொண்ட உறவை நினைவுபடுத்துபவராக படத்தின் முதல் பகுதியில்  தோன்றுகிறார். பின் நினைவுகள் வழியாக படம்  கொடைக்கானலுக்கு அழைத்துச் செல்கிறது. அங்கு இளம் வயது கார்த்திக் (கார்தீஷ்) ஜெனிபர் (நமிதா) என்ற அழகான பெண்மீது கண்டதும் காதல் கொள்கிறான். அவள் அவனை விட வயதில் மூத்தவள். அவள் மீது பல ஆண்கள் கண்வைத்துள்ளனர்.  கார்த்திக் ஜெனிஃபருடன் கற்பனையில் வாழ்கிறான்.  பின்னர் என்ன நடக்கிறது என்பது படத்தின் பிறபகுதியாகும்.

## நடிகர்கள்

*நமிதா ஜெனிபராக
*கார்த்தீஷ் இளம் வயது கார்த்திக்காக
*இராதாகிருஷ்ணன் பார்த்திபன் கார்த்திக்காக
*நிழல்கள் ரவி கார்த்திக்கின் தந்தையாக
*அபிசேக்
*மயில்சாமி (நடிகர்)
*வாசு விக்ரம்
*சியாம் கணேஷ்
*பாலு ஆனந்த்
*பாவா இலட்சுமணன்
*நெல்லை சிவா
*பயில்வான் ரங்கநாதன்
*விசித்திரா
*நிசா
*லட்சயா

## தயாரிப்பு
இந்த படத்தின் பணிகள் 2006 இல் தொடங்கப்பட்டது. படப்பணிகளில் ஏறபட்ட தாமதம் காரணமாக 2009 இல் படம் முடிக்கப்பட்டது. முக்கியக் கதாபாத்திரத்தில் நடிக்க புதுமுகம் ராஜ்கார்த்திக் தேர்வு செய்யப்பட்டார், இரா. பார்த்திபன் நாயகனின் முதிர்ந்த வயது பாத்திரத்தில் நடிக்க தேர்வு செய்யப்பட்டார்.

பட வெளியீட்டிற்குப் பிறகு, படத்தின் இயக்குநர் திரு, குறிப்பிடும்போது நமீதாவின் காரணத்தால் தனது படம் வெற்றுவேட்டாகிப் போனதாக  கூறினார். படத்தில் பல காட்சிகள் எடுக்கபட்ட பிறகு படத்தில் நமிதா  நடிக்க மறுத்துவிட்டார் என்று திரு கூறினார். தயாரிப்பாளர் சங்கத்தில் அவர் புகார் அளித்தபோது, நமீதா படத்தை முடித்துக் கொடுக்க வேண்டும் என்று முடிவு செய்யப்பட்டது. நமீதாவின் அலட்சியமான நடத்தையின் காரணமாக கதையையும், படத்தின் முடிவையும் மாற்றியமைக்க வேண்டியிருந்தது என்று திரு கூறினார். அழகான பொண்ணுதான் படத் தயாரிப்பாளருக்கு ஏற்பட்ட பெரும் இழப்புகளுக்கு நமீதா தான் காரணம் என்று அவர் குற்றம் சாட்டினார். திருவின் கூற்றுப்படி, படத்தின் இறுதிப் பகுதியானது அவர் எடுக்க எண்ணியிருந்ததை விட, 20 நிமிடங்கள் குறைவாகவே எடுக்கபட்டது.

## இசை
இப்படத்திற்கு சுந்தர் சி. பாபு இசையமைத்தார். இசை வெளியீட்டின் போது கலந்து கொண்ட பிரபலங்கள் இசை  வெளியீட்டில் கலந்து கொள்ளாத நமீதாவை கடுமையாக சாடினார்கள்.

* "வானத்து நிலவு" - கார்த்திக்
* "ஆடுபுலி ஆட்டம்" - அப்சல்
* "மிசியா" - நரேஷ் ஐயர்
* "சாமி கோடாங்கி" - கங்கா

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:நமிதா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
உதா தேவி

**உதா தேவி** (Uda Devi) 1857ஆம் ஆண்டு நடந்த இந்திய கிளர்ச்சியில் ஒரு வீராங்கனையாக இருந்தார். இவர் பிரித்தானிய கிழக்கிந்திய நிறுவனத்துக்கு எதிராக போராடினார்.

## பின்னணி
ஜான்சி ராணி போன்ற உயர் சாதி கதாநாயகிகளின் எதிர்ப்பு பங்களிப்புகளை உயர் சாதி வரலாறுகள் எடுத்துக்காட்டுகின்றன என்றாலும், பிரிட்டிசு காலனித்துவ ஆட்சியிலிருந்து சுதந்திரம் பெறுவதற்கான போர்களில் தேவி போன்ற தலித் எதிர்ப்பு போராளிகளும் இடம்பெற்றிருந்தார்கள் என்பதே உண்மை.  தேவி மற்றும் பிற பெண் தலித் பங்கேற்பாளர்கள் 1857 இந்திய கிளர்ச்சியின் வீரர்கள் அல்லது "தலித் வீரங்கனைகள்" என்று இன்று நினைவுகூரப்படுகிறார்கள்.  இவர், இராணி அசரத் மஹாலின் இராணுவத்தில் சிப்பாயாக இருந்த மக்கா பாசியை மணந்தார். 

## படைப்பிரிவு
பிரிட்டிசு நிர்வாகத்துடன் இந்திய மக்களின் கோபம் அதிகரித்து வருவதைக் கண்ட அந்த மாவட்டத்தின் இராணியான பேகம் அசரத் மகால் 1857–58 கிளர்ச்சியின் போது தனது ஆதரவாளர்களோடு கிழக்கிந்தியக் கம்பெனிக்கு எதிராகப் போரில் ஈடுபட்டபோது இவரும் அவருக்கு ஆதரவாக இருந்தார். இவரது தலைமையில் ஒரு பெண்கள் இராணுவத்தை உருவாக்க பேகம் இவருக்கு உதவினார் .   ஆங்கிலேயர்கள் அவத்தை தாக்கியபோது, உதா தேவியும் இவரது கணவரும் ஆயுதமேந்திய எதிர்ப்பின் ஒரு பகுதியாக இருந்தனர். தனது கணவர் போரில் இறந்துவிட்டார் என்று கேள்விப்பட்டபோது, இவர் தனது இறுதிப் போரில் முழு பலத்துடன் ஈடுபட்டார். 

## சிக்கந்தர் பாக் போர்
உதா தேவி நவம்பர் 1857 இல் சிக்கந்தர் பாக் போரில் பங்கேற்றார். தனது படைப்பிரிவுக்கு கட்டளையிட்ட பின்னர், இவர் ஒரு மரத்தில் ஏறி பிரிட்டிசு வீரர்களை நோக்கி சுடத் தொடங்கினார்.  மறைந்திருந்து தாக்கும் இவரை நோக்கி  துப்பாக்கிச் சூடு நடத்தப்பட்டது. இதில் இவர் இறந்தார். 

## நினைவு
உத்தரப்பிரதேசத்தில் உள்ள பிலிபித் மாவட்டத்தின் பாசி (பாஸி என்றும் உச்சரிக்கப்படுகிறது) தலித் சமூகம், உதா தேவியின் தியாகத்தின் ஆண்டு நிறைவை நினைவுகூரும் வகையில் ஒவ்வொரு ஆண்டும் நவம்பர் 16 அன்று ஒன்று சேர்கின்றனர். 
## மேற்கோள்கள்

பகுப்பு:இந்திய விடுதலைப் போராட்ட வீராங்கனைகள்
பகுப்பு:1857 இறப்புகள்
வாச்சாத்தி (திரைப்படம்)

**வாச்சாத்தி** (*Vachathi*) என்பது  2012 ஆம் ஆண்டு வெளியான தமிழ் திரைப்படம் ஆகும். இது வாச்சாத்தி வழக்கை அடிப்படையாகக் கொண்டது. இப்படத்தை குமாரி டாக்கீஸ் மற்றும் ரத்னா பிலிம்ஸ் இணைந்து தயாரித்துள்ளன.  ரவிதம்பி எழுதி இயக்கியுள்ள இப்படத்தில் ரத்னா ரமேஷ் நாயகனாகவும், தருஷணா  கதாநாயகியாகவும் நடித்துள்ளனர் . ஒய். ஜி மகேந்திரன், பாண்டு, பாலு ஆனந்த், நெல்லை சிவா, குயிலி ஆகியோர் துணை வேடங்களில் நடித்துள்ளனர். குருசிவா ஒளிப்பதிவு செய்ய, ஜாக் வத்சன் இசையமைத்துள்ளார். சி. புண்ணியா பாடல் வரிகளை எழுதியுள்ளார். எஸ். பி. அகமது படத் தொகுப்பைச் செய்துள்ளார். பல ஆண்டுகளுக்கு முன்பு நடந்த வாச்சாதி வழக்கை அடிப்படையாகக் கொண்ட கதை இது. இந்த வழக்கில் நீதிக்காக போராடிய டி. எஸ். பி ஜெகநாதனும், *மலைவாழ் மக்கள் சங்க* பொதுச்செயலாளர் சண்முகமும் படத்தில் முக்கிய வேடங்களில் நடித்துள்ளனர். படத்தின் இசை வட்டை இயக்குநர் அமீர்  வெளியிட்டார், அதை இயக்குநர் எஸ். பி. ஜனநாதன் பெற்றார்.

## நடிகர்கள்

* ரத்னா ரமேஷ்
* தருஷணா
* ஒய். ஜி. மகேந்திரன்
* பாண்டு
* பாலு ஆனந்த்
* நெல்லை சிவா
* குயிலி
* ரவி தம்பி

## இசை
இப்படத்திற்கான இசையை ஜாக் ஸ்ரீவத்சன் அமைத்தார்.

## குறிப்புகள்

## வெளி இணைப்புகள்

* தி இந்துவில் வச்சதி
* டைம்ஸ் ஆப் இந்தியாவில் வச்சதி
* Vachathi மீது ஐஎம்டிபி

பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2012 தமிழ்த் திரைப்படங்கள்
உஷா கிரண் கான்

**உஷா கிரண் கான்** (*Usha Kiran Khan*; 24 அக்டோபர் 1945 – 11 பெப்ரவரி 2024) இந்தி மற்றும் மைதிலி மொழிகளில் பணிபுரியும் ஒரு எழுத்தாளரும், ஓய்வு பெற்ற கல்வி வரலாற்றாசிரியரும் ஆவார்.

## தொழில்
பிரபல எழுத்தாளரும் புதின ஆசிரியருமான நாகார்ஜுன் என்பவரை தனது எழுத்துக்களின் தாக்கங்களாக கூறுகிறார். நாகார்ஜுன் பல புதினங்கள், கதைகள் மற்றும் கவிதைகள் மற்றும் மைதிலி மொழியை எழுதியுள்ளார்.

## தனிப்பட்ட வாழ்க்கை
உஷா கிரண் கான் இந்திய காவல்துறையில் பணியாற்றிய இராம் சந்திரகான் என்பவரை மணந்தார். இவர்களுக்கு நான்கு குழந்தைகள் உள்ளனர். உஷா கிரண்கான் 2024 பெப்ரவரி 11 இல் பீகார், பட்னாவில் இறந்தார்.

## விருதுகள்
2011 ஆம் ஆண்டில்,  *பாமதி: ஏக் அவிஸ்மரனியா பிரேம்கதா* என்ற மைதிலி புதினத்துக்கு உஷா ஒரு சாகித்திய அகாதமி விருதை வென்றார். இந்த விருதை இந்தியாவின் சிறந்த எழுத்தாளர்களுக்கு விருது வழங்கும் அமைப்பான சாகித்திய அகாடமி வழங்குகிறது.

2012 ஆம் ஆண்டில், இவரது *சிர்ஜன்ஹார்* என்ற நூலுக்காக இந்திய கலாச்சார உறவுகள் அமைப்பால் இவருக்கு குசுமாஞ்சலி சாகித்ய சம்மான் விருது வழங்கப்பட்டது. இந்திய கலாச்சார உறவுகள் அமைப்பின் விருதுகள் வழங்கப்பட்ட முதல் ஆண்டு இதுவாகும். மேலும் அவற்றில் ரூ .2,50,000 தொகையும் அடங்கும்.

இவரது இலக்கியம் மற்றுயை கௌரவிக்கும் வகையில் 2015 ஆம் ஆண்டில் பத்மசிறீ விருது வழங்கப்பட்டது.

## மேற்கோள்கள்

## மேலும் படிக்க
*Devakānta Jhā (2004). ''A History of Modern Maithili Literature: Post-independence Period'', Sahitya Akademi Publications, ppg. 199, 241-242, 251, etc.

## வெளி இணைப்புகள்
*Dr. Usha Kiran Khan , Kusumanjali Sahitya Samman 2012

பகுப்பு:1945 பிறப்புகள்
பகுப்பு:2024 இறப்புகள்
பகுப்பு:இந்தி எழுத்தாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
சவாலே சமாளி (2015 திரைப்படம்)

**சவாலே சமாளி** (*Savaale Samaali*) என்பது 2015ஆம் ஆண்டு வெளியான இந்தியத் தமிழ் நகைச்சுவை-நாடகத் திரைப்படம் ஆகும். இப்படத்தில் அசோக் செல்வன், பிந்து மாதவி ஆகியோர் முக்கியக் கதாபாத்திரங்களில் நடித்துள்ளனர்., நாசர், ஜெகன் , கருணாஸ் ஆகியோர் துணை வேடங்களில் நடித்துள்ளனர். இப்படத்தை நடிகர்  அருண் பாண்டியன் தயாரிக்க, தமன் இசையமைத்தார். படத்தின் பணிகள் 2014 சூன் மாதத்தில்  *கெக்க பொக்க* என்ற தற்காலிகப் பெயரில்  துவங்கியது. பின்னர் 4 செப்டம்பர் 2015 அன்று படம் வெளியானது.

## நடிகர்கள்

* அசோக் செல்வன் - கார்த்திக்
* பிந்து மாதவி - திவ்யா
* ஜெகன் - பில்லா
* கருணாஸ் - கருணாகரன்
* நாசர் - சமுத்திரக்கனி
* சுவாதி - பூஜா
* எம். எசு. பாசுகர் - இளங்கோவன்
* ஊர்வசி - அவராகவே
* மனோபாலா அவராகவே
* நிரோஷா - அஞ்சலி
* வாசு விக்ரம் - கார்த்திக்கின் தந்தை
* பரவை முனியம்மா - கார்த்திக்கின் பாட்டி
* ஷாமிலி சுகுமார் பில்லாவுக்கு முடிவான மணமகள்
* பிரீத்தி தாஸ் - தொலைக்காட்சி அலுவலக வரவேற்பாளர் 
* பாரதி கண்ணன் - கூத்து நடிகர்
* கூல் சுரேஷ் - கூத்து நடிகர்
* சுபகீதா - கூத்து நடிகை
* நிரஞ்சனி - சிரேயா
* அழகு - அழகு
* வையாபுரி
* சிசர் மனோகர்
* நெல்லை சிவா 
* அனந்த் கே. ஜெயச்சந்திரன்
* அருண் பாண்டியன் விருந்தினர் தோற்றத்தில்
* ஐசுவரியா "நல்லவனா கெட்டவனா" பாடலில் சிறப்புத் தோற்றம்

## தயாரிப்பு
அசோக் செல்வன், பிந்து மாதவி ஆகியோர் நடிக்க  சத்தியசிவா இயக்கும் படத்தை அருண் பாண்டியன் தயாரிப்பதாக  2014 மே மாதம்  அறிவிக்கப்பட்டது. இப்படத்தின் தயாரிப்பு பணிகள் 2014 சூனில் தொடங்கியது. சத்தியசிவாவின் படத்தைத் தேர்ந்தெடுப்பதற்கு முன்பு, *[[தெகிடி (திரைப்படம்)|தெகிடி]]* (2014) இன் வெற்றிக்கு பிறகு 40 க்கும் மேற்பட்ட கதைகளை நிராகரித்ததாக அசோக் செல்வன் தெரிவித்தார்.

## இசை
இந்த படத்திற்கு தமன் இசையமைத்தார். அவர் இசையமைப்பில்  சினேகன் எழுதிய ஐந்து பாடல்கள் இடம்பெற்றன.

## மேற்கோள்கள்

## வெளி இணைப்புகள்
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
புதுச்சேரி சட்டமன்றத் தேர்தல், 2011

13 ஏப்ரல் 2011 அன்று இந்திய ஒன்றிய பகுதியான புதுச்சேரியில் **[[மாநிலச் சட்டப் பேரவை|மாநில சட்டமன்றத்]] தேர்தல்** நடைபெற்றது.

## வேட்பாளர்கள்
26 மார்ச் 2011 தேர்தல்களுக்கான வேட்பு மனுக்களை முடிக்கக் கடைசி நாளாக அறிவிக்கப்பட்டது. 30 மார்ச் 2011 வேட்பு மனுக்களை திரும்பப்பெறுவதற்கான கடைசி நாள் ஆகும். மொத்தத்தில், 187 வேட்பாளர்கள் தேர்தலில் போட்டியிட்டனர். யானம் சட்டமன்றத் தொகுதியில் அதிகபட்சமாக பத்து வேட்பாளர்கள் போட்டியிலிருந்தனர். இந்திரா நகர் தொகுதியில் முன்னாள் முதல்வர் ந. ரங்கசாமி (கதிர்காமம் தொகுதியிலும் போட்டியிட்டார், பிரதேச வரலாற்றில் முதல் முறையாக ஒரு வேட்பாளர் இரண்டு வெவ்வேறு சட்டமன்றத் தொகுதிகளில் போட்டியிட்டார்) மற்றும் இந்தியத் தேசிய காங்கிரசு வேட்பாளர் ஏ.கே.டி ஆரோமொகம் என் இருவர் மட்டுமே போட்டியிட்டனர். வாக்கு எண்ணிக்கை 13 மே 2011 அன்று நடத்தத் திட்டமிடப்பட்டது.

## பிரச்சாரம்
போட்டியிடும் கட்சிகளில், இரண்டு பெரிய கூட்டணிகள் இருந்தன. ஒருபுறம், தற்போதைய முதலமைச்சர் வெ. வைத்திலிங்கத்தை ஆதரிக்கும் கூட்டணி இருந்தது. இதில் இந்தியத் தேசிய காங்கிரசு (17 இடங்கள்) தலைமையில் திராவிட முன்னேற்றக் கழகம் (10 இடங்கள்), பாட்டாளி மக்கள் கட்சி (2 இடங்கள்) மற்றும் விடுதலை சிறுத்தைகள் கட்சி (1 இடம்) போட்டியிட்டன. தேர்தலில் போட்டியிட்ட மற்றொரு முக்கிய கூட்டணி என்.ரங்கசாமியின் அகில இந்திய என்.ஆர் காங்கிரஸ் (17 இடங்கள்), அகில இந்திய அண்ணா திராவிட முன்னேற்றக் கழகம் (10 இடங்கள்), இந்தியப் பொதுவுடைம கட்சி (மார்க்சிஸ்ட்) (1 இடம் ), இந்திய பொதுவுடைமைக் கட்சி (1 இடம்) மற்றும் தேசிய முற்போக்கு திராவிட கழகம் (1 இடம்). மூன்றாவது அணியாக பாரதிய ஜனதா கட்சி தனியாக 20 இடங்களில் போட்டியிட்டது. சுயேச்சை வேட்பாளர்களாக 78 பேர் களத்திலிருந்தனர்.

பிரச்சாரத்தில் பல உயர்மட்ட தேசிய அரசியல்வாதிகள் பங்கேற்றனர். இவர்களில் முக்கியமானவர்கள்: சோனியா காந்தி (இந்திய தேசிய காங்கிரசின் தலைவர்), ராகுல் காந்தி (இந்திய தேசிய காங்கிரஸ் பொதுச் செயலாளர்), பிரணாப் முகர்ஜி (இந்திய தேசிய காங்கிரஸ் மத்திய அமைச்சர்), நிதின் கட்கரி (பாஜக தலைவர்), சுஷ்மா சுவராஜ் (பாஜக எம்.பி), வெங்கையா நாயுடு (முன்னாள் பாஜக தலைவர்), மு. கருணாநிதி (திமுக, முதலமைச்சர் தமிழ்நாடு ), ஜெ. ஜெயலலிதா (அஇஅதிமுக பொதுச் செயலாளர்) மற்றும் விஜயகாந்த் (தே.மு.தி.க தலைவர்).

## கட்சிகளும் கூட்டணிகளும்
### காங்கிரசு கூட்டணி

### என்.ஆர் காங்கிரஸ் கூட்டணி

### தனித்து தேர்தல் கலத்தில் நிற்கும் கட்சிகள்

## தேர்தல்
810,000 மேற்பட்ட வாக்காளர்கள் வாக்கெடுப்பில் பங்கேற்கத் தகுதி பெற்றனர்.

## முடிவுகள்

## தொகுதியின் முடிவுகள்

## மேற்கோள்கள்

பகுப்பு:புதுச்சேரி சட்டமன்றத் தேர்தல்கள்
பரமேஸ்வராக் கல்லூரி, யாழ்ப்பாணம்

**பரமேஸ்வராக் கல்லூரி** (*Parameshwara College*) 1921 முதல் 1974 வரை இலங்கையின் முதன்மையான சைவப் பாடசாலைகளில் ஒன்றாகத் திகழ்ந்தது. இப்பாடசாலை 1921 ஆம் ஆண்டில் சேர் பொன். இராமநாதனால் யாழ்ப்பாணத்தில் நிறுவப்பட்டது. 

சேர் பொன். இராமநாதன் தனது கல்விப்பணியாக யாழ்ப்பாணத்தில் இரு முக்கிய பாடசாலைகளை நிறுவினார். அவற்றிலே, பெண்களுக்காக இராமநாதன் கல்லூரியை உடுவிலில் ஆரம்பித்ததோடு, ஆண்களுக்காக பரமேஸ்வராக் கல்லூரியை திருநெல்வேலியில் ஆரம்பித்தார். அவை பிரித்தானியக் குடியேற்றக் கால யாழ்ப்பாணத்தில் சைவப் பண்பாட்டினையும், சமயத்தையும் பேணுவதை நோக்கமாகக் கொண்டு இயங்கின. 
இப்பாடசாலையை பல்கலைக்கழகமாக்குவதே அவரது நோக்கமாக இருந்தது. பரமேஸ்வராக் கல்லூரி 1921 ஆகத்து 22 இல் திறக்கப்பட்டது. ஆரம்பத்தில் இது ஆசிரியப் பயிற்சிப் பாடசாலையாகவும், பின்னர், இலண்டன் மெட்ரிக்குலேசன், கேம்பிரிட்ச் தேர்வுகளை நடத்தும் பாடசாலையாகவும் விளங்கியது. பின்னர், தரம் 10 இற்கான தேர்வுகளும், பல்கலைக்கழக புகுமுகத் தேர்வுகளும் நடத்தப்பட்டன. இப்பாடசால 36 ஏக்கர் (150,000 சதுரமீ) பரப்பளவு நிலத்தில், மேலும் விரிவாக்கம் செய்ய ஏதுவாகக் கட்டப்பட்டது. பின்னர் மாணவர்களின் வசதிக்காக ஒரு சிவன் கோவில் இதன் வளாகத்தில் கட்டப்பட்டது. 1974 ஆம் ஆண்டில் இவ்வளாகம் இலங்கைப் பல்கலைக்கழகத்தின் புதிதாக உருவாக்கப்பட்ட யாழ்ப்பாண வளாகத்திற்காக இலங்கை அரசினால் கையகப்படுத்தப்பட்டது. இக்கல்லூரியின் படித்த மாணவர்களும் ஆசிரியர்களும் அருகிலுள்ள ஏனைய அரசுப் பாடசாலைகளுக்கு மாற்றப்பட்டனர்.

## பழைய மாணவர்கள்
*க. வே. நடராசா, வழக்கறிஞர், நாடாளுமன்ற உறுப்பினர்
*பொன்னம்பலம் நாகலிங்கம், அரசியல்வாதி, மேலவை உறுப்பினர்
*க. சச்சிதானந்தன், கவிஞர், எழுத்தாளர்
*ஆர். சிவலிங்கம், எழுத்தாளர்

## மேற்கோள்கள்

பகுப்பு:யாழ்ப்பாண மாவட்டப் பாடசாலைகள்
பகுப்பு:யாழ்ப்பாணப் பல்கலைக்கழகம்
மாரியப்பன் சரவணன்

**கலபதி மாரியப்பன் சரவணன்** (*Mariappan Saravanan*;10 ஆகத்து 1972 - 29 மே 1999), கார்கில் போரின்போது வீரமரணம் அடைந்த இந்தியத் தரைப்படையின் புகழ்பெற்ற பீகார் படைப்பிரிவில் அதிகாரியாக இருந்தார். 29 மே 1999 அன்று கார்கில் பிரிவின் படாலிக் பகுதியில் நான்கு ஊடுருவும் நபர்களைக் கொன்ற பின்னர், ஊடுருவும் நபர்களுடன் நேருக்கு நேர் நடந்த சண்டையில் இவர் கொல்லப்பட்டார். சரவணன் 10 மார்ச் 1999 அன்று நான்கு ஆண்டுகள் சேவையை முடித்திருந்தார்.

கார்கில் போரில் கொல்லப்பட்ட முதல் அதிகாரி கலபதி சரவணன். போதிய தகவல்கள் கிடைக்காதபோது இவர் தலைமையிலான தாக்குதல் மோதலின் ஆரம்பக் கட்டங்களில் நடந்தது. இவரது நடவடிக்கைகள் இவரை "படாலிக் நாயகன்" என்று குறிப்பிட வழிவகுத்தது.

## ஆரம்ப கால வாழ்க்கை
1972 ஆகத்து 10 அன்று இந்தியாவின் தமிழ்நாட்டிலுள்ள இராமேசுவரத்தில் பிறந்த சரவணன், கயா மாவட்டத்திலுள்ள கேந்திரிய வித்யாலயாவில் பள்ளிப் படிப்பைத் தொடங்கினார். திருச்சிராப்பள்ளியிலுள்ள காம்பியன் ஆங்கிலோ இந்தியன் மேல்நிலைப் பள்ளியில் தனது உயர்நிலைப் பள்ளியைத் தொடர்ந்தார். பின்னர், திருச்சி புனித சூசையப்பர் கல்லூரியில் பட்டம் பெற்றார். 1992இல் சரவணன் கல்லூரியில் மாணவர் சங்கத்தின் தலைவராகவும், நாட்டு நலப்பணித் திட்டத்தின் C சான்றிதழ் வைத்திருப்பவராகவும் இருந்தார். இந்திய அமைதி காக்கும் படையில் பணியாற்றிய இவரின் தந்தை லெப்டினன்ட் கர்னல் ஆதி மாரியப்பன் இலங்கையில் பவான் நடவடிககையின் போது 19 சூன் 1989 அன்று பெங்களூரில் நடந்த சாலை விபத்தில் இறந்தார். இவருக்கு இரண்டு சகோதரிகள் இருந்தனர்.

## இராணுவ வாழ்க்கை
சரவணன் 1995இல் பீகாரில் லெப்டினட்டாக சேர்ந்தார். இராணுவத்தில் சேர்ந்த பிறகு, கார்கிலுக்குச் செல்வதற்கு முன்பு இவர் தமுல்பூர், கூச் பெகர் பூட்டான் ஆகிய இடங்களில் பணியாற்றினார். இவர் 1996இல் தளபதியாகவும் 1999இல் கலபதியாகவும் உயர்த்தப்பட்டார்.

### கார்கில் போர்
இவரது படைப்பிரிவு கார்கில் போர் தொடங்கியபோது அசாமில் இருந்தது. இவர்கள் கார்கில், ஜம்மு காஷ்மீர் செல்ல உத்தரவிடப்பட்டது. மே 28, 1999 இரவில், சரவணனுக்கு படாலிக் பகுதியில் 14,229 அடி (4,337 மீ) உயரத்தில் நன்கு பாதுகாக்கப்பட்ட பாக்கித்தான் நிலையை கைப்பற்றும் பணி வழங்கப்பட்டது. இவரும் இவரது ஆட்களும் இந்திய சீர் நேரம் 04:00 இல் தாக்குதலைத் தொடங்கினர். பீரங்கிகளாலும், தானியங்கி ஆயுதங்களாலும் தாக்கினர். எதிரிகளிடமிருந்து தீவிர துப்பாக்கிச் சூடு நடத்தப்பட்ட போதிலும், இவர்கள் சரமாரியாக துப்பாக்கியால் சுட்டனர். சரவணன் எதிரி நிலைக்கு ராக்கெட் லாஞ்சரை வீசினார். அது இரண்டு எதிரி வீரர்களைக் கொன்றது. போரின் போது, இவர்  குண்டடிபட்டு காயமடைந்தார். ஆனால் சண்டை தொடர்ந்தது. அதிகமான இந்திய வீரர்கள் காயமடைந்ததால் இவரை பின்வாங்குமாறு இவரது கட்டளை அதிகாரி உத்தரவிட்டார். இவர் மேலும் இரண்டு ஆக்கிரமிப்பாளர்களைக் கொன்றார். ஆனால் இந்த முறை இவர் தலையில் குண்டு பாய்ந்து இந்திய நேரம் 06:30 மணிக்கு இறந்தார்.

### வீர சக்கரம்
சரவணனுக்கு  மரணத்திற்குப் பின் வீர சக்கரம் வழங்கப்பட்டது. இந்த விருதை இந்தியக் குடியரசுத் தலைவர் கே.ஆர்.நாராயணனால் இவரது தாய்க்கு வழங்கப்பட்டது.

## மேற்கோள்கள்

பகுப்பு:1999 இறப்புகள்
பகுப்பு:1972 பிறப்புகள்
பகுப்பு:இராமநாதபுரம் மாவட்ட மக்கள்
பகுப்பு:இந்தியப் படைத்துறையினர்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
வீணா (நடிகை)

**வீணா** (Veena) (1926 சூலை 4 - 2004 நவம்பர் 14) **வீணா குமாரி** என்றும் அழைக்கப்படும் இவர், ஓர் இந்திய நடிகையாவார்.  இவரது உண்மையான பெயர் **தாஜூர் சுல்தானா** என்பதாகும். இவர், தனது 41 ஆண்டுகள் (1942-1983) தொழில் வாழ்க்கையில் 70க்கும் மேற்பட்ட திரைப்படங்களில் நடித்துள்ளார்.

## ஆரம்பகால வாழ்க்கை மற்றும் பின்னணி
தாஜூர் சுல்தானாவாக 1926 சூலை 4 அன்று பிரித்தானிய இந்தியாவின்  (தற்போது பாக்கித்தான்) பலூசிஸ்தான் மாகாணத்தின் குவெட்டாவில் பிறந்தார். ஒரு கட்டத்தில், இவரது குடும்பம் லாகூருக்கு மாறியது. இவர் லாகூரின் சுனா மண்டியைச் சேர்ந்தவர். இவர் நடிகர் அல் நசீர் என்பவரை 1947இல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர்.

## தொழில்
இந்தியப் பிரிப்புக்கு முந்தைய படங்களில் கதாநாயகி வேடங்களில் நடிக்கத் தொடங்கினார். *கரிப்*, *காவந்தி* (1942) ஆகிய படங்களில் தனது பதினாறு வயதில் அறிமுகமானார். *கரிப்* உருது மொழியிலும், *காவந்தி* பஞ்சாபியிலும் தயாரிக்கப்பட்டு மெஹபூப் கான் என்பவர் இயக்கியிருந்தார். *கரிப்*, படத்தில் இவர் லதா என்ற கதாப்பாத்திரத்தில் நடித்தார். *காவந்தி* படத்தில் நாயகனாக நடித்த ஷியாம் என்பவருக்கு கதாநாயகியாக நடித்தார். இந்தியப் பிரிப்புக்கு முந்தைய இந்தி மற்றும் உருது படங்களில் நடித்ததற்காக இவர் பிரபலமானார். திரைப்படங்களில் இவரது ஆரம்ப ஆண்டுகள் *நஜ்மா* (1943), *பூல்* (1945) மற்றும் *ஹுமாயூன்* (1945) போன்ற படங்களுடன் இருந்தன. இந்தியப் பிரிவினைக்கு முன்னர் இவரது கடைசி படம் *ராஜ்புதானி* (1946), இதில் இவர் ஒரு துணை வேடத்தில் நடித்தார். பிரிவினைக்குப் பிறகு இவர் இந்தியாவில் இருக்க முடிவு செய்தார். மேலும் 1940கள், 1950கள், 1960கள், 1970கள், 1980களின் முற்பகுதி வரை இவர் நடித்தார். *ஹலகு* (1956), *சல்தி கா நாம் காடி* (1958), *காகாஸ் கே பூல்* (1959), *தாஜ்மஹால்* (1963) (இதற்காக சிறந்த துணை நடிகைக்கான பிலிம்பேர் விருதைப் பெற்றார்), *டோ ரஸ்தே* (1969), *பக்கீசா* (1972). *ரசியா சுல்தான்* (இதில் இவர் பேரரசி ஷா துர்கானாக நடித்தார்) (1983) போன்ற வெளியீட்டிற்குப் பிறகு 1983 ஆம் ஆண்டில் இவர் ஓய்வு பெற்றார்.

## இறப்பு
திரையுலகிலிருந்து 21 வருட ஓய்வுக்குப் பிறகு 2004ஆம் ஆண்டில் மும்பையில் தனது 78 வயதில் இறந்தார்.

## மேற்கோள்கள்

* Veena Profile cineplot

## வெளி இணைப்புகள்
*

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:2004 இறப்புகள்
பகுப்பு:1926 பிறப்புகள்
ஏக்தாரா

**ஏக்தாரா** (Ektara) என்பது தெற்கு ஆசியாயாவின் நாட்டுப்புற இசையில் பயன்படுத்தப்படும் ஒரு நரம்பிசைக் கருவியாகும். தெற்கு ஆசியாவில் தோன்றிய இது, வங்காளதேசம், இந்தியா, பாக்கித்தானின் நவீனகால இசையில் பயன்படுத்தப்படுகிறது. இது ஒரு விரலால் இசைக்கப்படுகிறது.

ஆரம்பத்தில் ஏக்தாரா என்பது இந்தியாவில் அலைந்து திரிந்த நாடோடிப் பாடகர்கள், அரசர்களுக்காக பாடும் பாடகர்களின் வழக்கமான இசைக்கருவியாக இருந்தது. ஏக்தாரா என்பது குறைந்த சுருதியால் இசைக்கப்படும் கருவியாகும். இது தோலால் மூடப்பட்ட பூசணியின் காய்ந்த பகுதியைக் கொண்டுள்ளது. இதில் துண்டு செருகப்படுகிறது. இது இன்று இந்தியா, நேபாளத்தின் சில பகுதிகளில் யோகிகளால் பயன்படுத்தப்படுகிறது. அழைந்து திரியும் சாதுக்கள் தங்கள் பாடல்களுக்கும், பிரார்த்தனைகளுக்கும் இதனை பயன்படுத்துகின்றனர். நேபாளத்தில், இந்த கருவி இராமாயணம், மகாபாரதத்தை பாடுவர்கள் கொண்டுள்ளனர்.

## பயன்பாடு

ஏக்தாரா என்பது வங்காளத்தைச் சேர்ந்த பாவுல் இசையில் ஒரு பொதுவான கருவியாகும். வங்காளத்தில் பிரபலமான இசைக்குழுக்கள் மற்றும் திரைப்படங்களால் பாவுல் இசையை ஏற்றுக்கொண்டது. மேலும் அதன் தனித்தன்மையை அழித்துவிட்டதாக சமீபத்திய ஆண்டுகளில் சில சர்ச்சைகள் எழுந்துள்ளன. பரந்த பார்வையாளர்களைக் கவர்ந்திழுக்கும் முயற்சியில் ஏக்தாரா போன்ற பாரம்பரியக் கருவிகளை நவீன ஒலிகளுடன் கலப்பது பொதுவானதாகிவிட்டது. இது பூர்ணா தாஸ் பாவுலின் கூற்றுப்படி பாவுல் இசையின் "உண்மையான அழகை அழிக்கிறது".

### கீர்த்தனை பாடுபவர்
ஏக்தாரா பொதுவாக கீர்த்தனை பாடுவதில் பயன்படுத்தப்படுகிறது. இது இறைவன் அல்லது இறைவியைப் புகழ்வதாக பாடும் ஒரு இந்து சமய பக்தி நடைமுறையாகும். ஏக்தாராவை சாதுக்கள் அல்லது அலைந்து திரியும் புனிதர்கள், சூஃபிக்கள் போன்றவர்களாலும், வங்காளத்தில் பாவுல்களாலும் பயன்படுத்தப்படுகிறது .

## புகைப்படக் காட்சி

படிமம்:Parvati Baul at Ruhaniyat, Purana Qila.JPG| தில்லி,  புராணா கிலாவில் நடந்த "ருகானியாத்" மாய இசை விழாவில் ஏக்தாராவுடன் பார்வதி பாவுல்
படிமம்:Ektara1.jpg|
படிமம்:Lalon Tomb0018.JPG|


## மேற்கோள்கள்

பகுப்பு:சூபி இசை
பகுப்பு:இந்திய இசைக்கருவிகள்
என். எஸ். இலட்சுமி நாராயணன் பட்

**நைலாடி சிவராம இலட்சுமிநாராயண் பட்டா** (Nailady Shivarama Lakshminarayan Bhatta) (29 அக்டோபர் 1936 - 6 மார்ச் 2021) சிவமோகா மாவட்டத்தைச் சேர்ந்த கன்னடக் கவிஞர் ஆவார். இவருக்கு 1974 இல் கர்நாடக சாகித்திய அகாதமி விருது வழங்கப்பட்டது.

## தொழில்

; கல்வியாளராக

தனது முதுகலையை மைசூரிலுள்ள மகாராஜா கல்லூரியிலும், பெங்களூர்ப் பல்கலைக்கழகத்தில் தனது முனைவர் பட்டம் பெற்ற பின்னர், பெங்களூரில் உள்ள ஆச்சார்யா பாட சாலையில், கன்னட இலக்கிய ஆசிரியராக சிலகாலம் பணியாற்றினார். பின்னர், பெங்களூரு பல்கலைக்கழகத்தில் சேர்ந்து பேராசிரியராகவும், தலைவராகவும் பணியாற்றினார். பல்கலைக்கழகத்திலிருந்து ஓய்வு பெறுவதற்கு முன்னர் கலைக் கல்லூரியின் தலைவராக (1990) 20 ஆண்டுகளுக்கும் மேலாக பணியாற்றினார்.

; கவிஞராக

1970களின் முற்பகுதியில் இவரது ஆரம்பகால படைப்பான *ஹொரலு தாரியல்லி காவ்யா* (வேடிக்கையான சாலையில் கவிதை]] சாகித்திய அகாதமி விருது|சாகித்திய அகதாமி விருதைப்]] பெற்றுத் தந்தது. மேலும், இவரை இலக்கிய உலகிற்கு அறிமுகப்படுத்தியது. இவர், வில்லியம் சேக்சுபியரின் 50 கவிதைகளையும், எலியட்டின் கவிதைகளையும், கவிஞர் யீட்ஸின் படைப்புகளையும் கன்னட மொழியில் மொழிபெயர்த்துள்ளார். 2007 ஆம் ஆண்டில் பெற்ற மாஸ்தி வெங்கடேச ஐயங்கார்  விருது உட்பட நவீன கன்னட கவிதை மற்றும் இலக்கிய விமர்சனங்களுக்கு தான் அளித்த பங்களிப்புக்காக ஏராளமான விருதுகளையும் கௌரவங்களையும் பெற்றார். சிசுநாள செரிப்பின் படைப்புகளை பிரபலப்படுத்துவது தொடர்பான இவரது முயற்சி கன்னட பாவகீத இயக்கத்தில் ஒரு மறுமலர்ச்சிக்கு வழிவகுத்தது.

கன்னட மொழியை மக்கள் அதிகம் அணுகக்கூடிய வகையில் "கன்னடத்தில் வாசிப்புகள்" என்ற இவரது படைப்பு கன்னடத்தில் இதுவரை எழுதப்பட்ட பிரபலமான புத்தகங்களில் ஒன்றாகும். இவரது சமீபத்திய படைப்பான, "சமாக்ர கன்னட சாகித்திய சரித்திரே" (கன்னட இலக்கியத்தின் ஒரு விரிவான வரலாறு) 2014 ஆம் ஆண்டின் தொடக்கத்தில் வெளியிடப்பட்டது.

## இறப்பு
வயது தொடர்பான வியாதிகளால் பட்டா 2021 மார்ச் 6 அன்று பெங்களூருவில் தனது 84 வயதில் இறந்தார்.

பகுப்பு:சிவமொக்கா மாவட்ட மக்கள்
பகுப்பு:கன்னட மக்கள்
பகுப்பு:கன்னட எழுத்தாளர்கள்
பகுப்பு:கன்னடக் கவிஞர்கள்
பகுப்பு:2021 இறப்புகள்
பகுப்பு:1936 பிறப்புகள்
துணை முதல்வர் (திரைப்படம்)

**துணை முதல்வர்** (*Thunai Mudhalvar*)  என்பது 2015 ஆம் ஆண்டு வெளியான இந்திய தமிழ் அரசியல் நையாண்டித் திரைப்படம் ஆகும். பாக்யராஜ் எழுதி ஆர். விவேகானந்தன் இயக்கிய இப்படத்தில் ஜெயராம் முக்கியக் கதாபாத்திரத்தில் நடித்துள்ளார். சுவேதா மேனன், பாக்யராஜ், சந்தியா உள்ளிட்டோர் பிற வேடங்களில் நடித்துள்ளனர். படத்திற்கான இசை நான்கு வெவ்வேறு இசை அமைப்பாளர்களால் அமைக்கப்பட்டது. படம் ஏப்ரல் 2015 இல் எதிர்மறையான விமர்சனங்களுடன் வெளியானது.

## நடிகர்கள்

* ஜெயராம் சின்னபாண்டியாக
* சந்தியா ருக்மணியாக
* சுவேதா மேனன் தங்கமாக
* பாக்யராஜ் பெரியபாண்டியாக 
* ஜூனியர் பாலையா
* தருண் குமார்
* மோகன் ராமன்
* கோவை செந்தில்
* நெல்லை சிவா
* மனோபாலா
* டி. பி. கஜேந்திரன்
* இநங்கநாதன்
* செம்புலி ஜெகன்
* கௌதம் (விஜித்)
* கோஷர்

## தயாரிப்பு
2013 சனவரியில் பாரதிராஜாவின் *[[அன்னக்கொடி]]* படத்தின் (2013) இசை வெளியீட்டு நிகழ்ச்சியின் போது, பாக்கியராஜ், *துணை முதல்வர்* என்ற படத்தின் திரைக்கதைப் பணியில் ஈடுபட்டு வருவதாகவும், இந்த படத்திற்கான நடிகர்கள் தேர்வு இறுதி செய்யப்பட்டு வருவதாகவும் அறிவித்தார். இந்த படத்தின் பணிகள் 2013 திசம்பரில் தொடங்கப்பட்டது, ஜெயராம் பாக்யராஜுடன் முக்கியக் கதாபாத்திரத்தில் தோன்றுவதற்கு ஒப்பந்தம் செய்யப்பட்டார். அதே நேரத்தில் அறிமுக இயக்குநர் விவேகானந்தன் படத்தை இயக்கினார். சுவேதா மேனன் தமிழ் திரைப்படத் துறையில் அவரது நான்காவது திரைப்படமான இதில், ஒப்பந்தம் செய்யப்பட்டார். மேலும் மீனாட்சியும் ஒப்பந்தம் செய்யபட்டார். இந்த படத்தின் படப்பிடிப்பானது பொள்ளாச்சியில் தொடங்கியது.

பாக்யராஜ் பெரும்பாலும் படத்தின் திரைக்கதை, வசனங்களை படப்பிப்பு காலத்திலேயே மாற்றுபவர். மீனாட்சி பின்னர் இந்த படத்திலிருந்து  விலகினார், அவருக்கு பதிலாக இந்த படத்தில் ஜெயராமின் மனைவியாக நடிக்க சந்தியா ஒப்பந்தம் செய்யப்பட்டார்.

## இசை
இப்படத்திற்கு ஜெய்; பாலாஜி; பிரதீப்ஹரிஷ்-ஜெய் ஆகியோர் இசையமைத்தனர்.

## வெளியீடு
இந்த படம் ஏப்ரல் 2015 இல் எதிர்மறையான விமர்சனங்களுடன் வெளியானது. தி டைம்ஸ் ஆஃப் இந்தியாவின் ஒரு விமர்சகர் "முழு படமும் மோசமாக தயாரிக்கப்பட்ட சில தொலைக்காட்சி தொடர்களைப் போல உணர வைக்கிறது" என்று குறிப்பிட்டார், குறிப்பாக படத்தின் பெண்கள் சித்தரிக்கப்பட்ட விதத்தை விமர்சித்தார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
கலை வேந்தன்

**கலை வேந்தன்** (*Kalai Vendhan*) என்பது  2015ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். ஆர். கே. பரசுராம் எழுதி இயக்கிய இப்படத்தில், அஜய், சனம் ஷெட்டி ஆகியோர் முக்கிய வேடங்களில் நடித்துள்ளனர். இப்படமானது 7 ஆகத்து 2015 அன்று வெளியானது.

## நடிகர்கள்

* அஜய் கலையாக
* சனம் ஷெட்டி மலராக
* கலாபவன் மணி
* மனோபாலா
* டி. பி. கஜேந்திரன்
* அனு மோகன்
* தலைவாசல் விஜய்
* நளினி
* யுவராணி
* ஆர்த்தி
* மஞ்சு
* எஸ். கமலக்கண்ணன்
* சம்பத் ராம்
* தண்டபாணி (நடிகர்)
* காதல் சுகுமார்
* நெல்லை சிவா
* அம்பானி சங்கர்

## தயாரிப்பு
படத்தின் முக்கிய கருப்பொருளாக வோவினம் என்ற வியட்நாமிய தற்காப்புக் கலையை அடிப்படையாக உள்ளது. இந்த படத்தில் இரட்டை வேடங்களில் நடிக்க சனம் ஷெட்டி ஒப்பந்தமானார்.  1970களில் இருந்து வந்த ஒரு பாரம்பரிய பெண் மற்றும் ஒரு நவீன கால கல்லூரி மாணவி என இருவேடங்களை ஏற்றார். சனம் தனது நடிப்பு வாழ்க்கையில் முதல்முறையாக சண்டைக் காட்சிகளில் நடித்தார். மேலும் சண்டைக் காட்சிகளில் டூப் வைத்துக் கொள்ளாமல் தானே நடித்தார். இப்படத்தின் சண்டைக் காட்சிகள் மதுரை சுற்றியுள்ள காடுகளில் படமாக்கப்பட்டன.

## இசை
படத்ததிற்கான இசையை சிறீகாந்து தேவா அமைத்தார்.

## வெளியீடும் வரவேற்பும்
படம் 7 ஆகத்து 2015 அன்று வெளியானது. மாலை மலரின் விமர்சகர் ஒருவர் படத்திற்கு எதிர்மறையான விமர்சனத்தை அளித்தார். திரைப்பட தயாரிப்பின் பெரும்பாலான அம்சங்களை விமர்சித்தார். எண்டர்டெயின்மெண்ட்  போர்ட்டல் இஃப்லிக்ஸ்.இன்  விமர்சகர் இந்த படத்திற்கு நேர்மறையான விமர்சனத்தை அளித்தார், இயக்குநர் "தற்காப்பு தற்காப்புக் கலைகளை மையமாகக் கொண்ட ஒரு கதையுடன் ஒரு முழுமையான பொழுதுபோக்கு படத்தை உருவாக்க முயற்சித்தார்." என குறிப்பிட்டார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பால்கன் கழுதை

**பால்கன் கழுதை** (*Balkan donkey*) அல்லது **மலை கழுதை**, , பால்கன் குடாவில் தோன்றிய கழுதையின் இனமாகும். இது செர்பியா  மற்றும் மொண்டெனேகுரோவிலிருந்து வந்ததாகத் தெரிவிக்கப்பட்டுள்ளது.

சசாவிகா ரிசர்வ், ஸ்ரேம்ஸ்கா மிட்ரோவிகா, செர்பியாவில் உள்ள சுமார் 120 பால்கன் கழுதைகள்  உலகின் மிக விலையுயர்ந்த பாலாடைக்கட்டியான, புல் சீஸ் தயார் செய்யப் பயன்படுத்தப்பட்டது.

## மேற்கோள்கள்

பகுப்பு:பாலூட்டிகள்
சைப்ரஸ் கழுதை

**சைப்ரஸ் கழுதை** (*Cyprus donkey*) என்பது மத்திய தரைக்கடல் தீவான சைப்ரசினைச் சார்ந்த கழுதை இனமாகும். இரண்டு முக்கிய விகாரங்கள் உள்ளன: வெளிறிய வயிற்றுடன் அடர் நிற வண்ணத்துடன் ஐரோப்பிய வம்சாவளியைச் சார்ந்த ஒன்று; மற்றொன்று சிறிய சாம்பல் நிற ஆப்பிரிக்க வகை. இந்த வகை மொத்த மக்கள்தொகையில் சுமார் 20% ஐ கொண்டுள்ளது. இது 2002இல் சுமார் 2200 முதல் 2700 வரை இருக்கலாம் என மதிப்பிடப்பட்டது.

துருக்கியின் கட்டுப்பாட்டில் உள்ள சைப்ரசின் வடக்குப் பகுதியில் உள்ள கார்பாசு தீபகற்பத்தில் சில நூற்றுக்கணக்கான சைப்ரஸ் கழுதைகள் வாழ்கின்றன. 1974இல் துருக்கிய படையெடுப்பின் போது கிரேக்க சைப்ரியாட் விவசாயிகளால் இவை இங்கு விடப்பட்டன. 2008ஆம் ஆண்டில், கிரேக்க மற்றும் துருக்கிய சைப்ரியாட்சு குழு ஒன்று இந்த விலங்குகளை அழிவிலிருந்து காப்பாற்ற ஏற்பாடு செய்தது. இருப்பினும் இவற்றில் பத்து பேர் சுட்டுக் கொல்லப்பட்டனர்.

## மேற்கோள்கள்

பகுப்பு:ஐரோப்பிய பாலூட்டிகள்
உற்பத்திச் சக்திகள்

**உற்பத்திச் சக்திகள்** (*Productive forces*) என்பது மார்க்சியத்தின் மையக்கருத்துகளில் ஒன்று. கார்ல் மார்க்ஸ் மற்றும் பிரடெரிக் ஏங்கெல்சு ஆகியோரால் இச்சிந்தனை உருவாக்கப்பட்டது. உற்பத்தி சக்திகளின் வளர்ச்சிதான் உற்பத்தி உறவுகளின் மாற்றத்திற்கான அடிப்படை என்பதை உற்பத்திச் சக்திகள் கோட்பாடு (Theory of Productive Forces) என்று அழைக்கிறோம். உற்பத்திச் சக்திகளின் வளர்ச்சியானது, வரலாற்று மாறுதல்களை உருவாக்குவதில் முக்கியப் பங்கு பெறுகிறது. அறிவியலும் உயர்தொழில் நுட்பமும் கொண்ட உற்பத்திச் சக்திகள் கோட்பாட்டைத் தீவிரமாக ஆதரித்தவர்கள் சீன நாட்டிலிருந்த டெங் குழுவினர். இந்த உற்பத்திச் சக்திகள் கோட்பாட்டை மிகவும் பிற்போக்கான கோட்பாடென்று சொல்லி மா சே துங் எதிர்த்தார்.

## மேற்கோள்கள்

பகுப்பு:மார்க்சியக் கோட்பாடு
பதால பூதேவி

**பதால பூதேவி** (Padala Bhudevi) இந்தியாவைச் சேர்ந்த இவர், தனது சவாரா சமூகப் பெண்களை தொழில்முனைவோராவதற்கும், அவர்களது குடும்ப உணவை மேம்படுத்தவும் உதவுகிறார். 2020 மார்ச்சில் இவருக்கு நாரி சக்தி விருது வழங்கப்பட்டது.

## வாழ்க்கை
பூதேவி ஆந்திராவின் விசாகப்பட்டினத்தின் சீதாம்பேட்டை பகுதியில் வசிக்கும் சவாரா பழங்குடி சமூகத்தைச் சேர்ந்தவர். இவர் தனது பதினொரு வயதில் திருமணம் செய்து கொண்டார். விரைவில் மூன்று மகள்களைப் பெற்றார். இவர் தனது புதிய குடும்பத்தினரால் மனரீதியாகவும், உடல் ரீதியாகவும் துன்புறுத்தப்பட்டார். இவரின் கணவர் இவரை விட்டு வெளியேறினார். பின்னர், "ஆதிவாசி விகாஸ் அறக்கட்டளை"யை நடத்தி வந்த தனது தந்தையுடன்  சேர்ந்து 1984இல் அவருக்கு உதவ ஆரம்பித்தார். 2000 ஆம் ஆண்டில் ஒரு தொழிலாளியாக பணிபுரிந்தார்.
thumb|பதால பூதேவி நாரி சக்தி விருதைப் பெறுகிறார்

## தொழில் முனைவோராக
2013 ஆம் ஆண்டில் நெதர்லாந்து மற்றும் சீனாவுக்குச் சென்று அவர்களின் பயிரிடும் முறையைக் கொண்டு தங்கள் நிலங்களை மேம்படுத்துவது பற்றி ஆராய்ந்தார். தற்போது இவர் இரண்டு நிறுவனங்களின் இயக்குநராக உள்ளார். ஒன்று தானியத்தை கையாளவும், மற்றொன்று விவசாயிகள் தங்கள் உற்பத்தியை செய்யவும் உதவுகிறது. இவர் "ஒருங்கிணைந்த பழங்குடியினர் மேம்பாட்டு நிறுவனத்துடன்" (ஐ.டி.டி.ஏ)  பணிபுரிந்தார். மேலும் பெண்கள் மற்றும் குழந்தைகளின் உணவை மேம்படுத்த அவர்களுக்கு உதவி வருகிறார்.

## விருது
இவரது பணியினை அங்கீகரித்து மார்ச் 2020 இல் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை  இந்தியக் குடியரசுத் தலைவர் ராம் நாத் கோவிந்திடமிருந்து பெற்றார். இவ்விழாவில், பிரதமர் நரேந்திர மோதி பெண்கள் மற்றும் விதவைகளுக்கு ஒரு தொழில்முனைவோராக எப்படி இருக்க வேண்டும் என்பதற்கு முன்மாதிரியாக செயல்படுவதை பாராட்டினார்.
## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:இந்தியர்கள்
பகுப்பு:ஆந்திரப் பிரதேச மக்கள்
விந்தை (திரைப்படம்)

**விந்தை** (*Vindhai*) என்பது  2015ஆம் ஆண்டு வெளியான இந்திய தமிழ் நகைச்சுவை நாடகத் திரைப்படம் ஆகும். லாரா இயக்கி இப்படத்தில் மகேந்திரன், மனீஷாஜித் ஆகியோர் நடித்ததுள்ளனர்.

## நடிகர்கள்

* மகேந்திரன் கார்த்தியாக 
* மனீஷாஜித் காவ்யாவாக 
* மனோபாலா
* எம். எசு. பாசுகர் தமிழ் ஆய்ந்த  நல்லனாக 
* காதல் சரவணன்
* சிசர் மனோகர்
* முத்துக்காளை
* நெல்லை சிவா
* மகாநதி சங்கர் காவல் ஆய்வாளராக
* டி.கே.எஸ்
* செந்தில்குமாரி

## தயாரிப்பு
இப்படத்தை இதற்கு முன்பு *வர்ணம்* (2011) என்ற படத்தை இயக்கிய லாரா இயக்கியுள்ளார். சிறைக்கு அனுப்பப்படும் ஓர் இளம் தம்பதியினரைப் பற்றிய படம் இது ஆகும். முன்னாள் குழந்தை நட்சத்திரங்களான மகேந்திரன், மனிஷாஜித் ஆகியோர் இப்படத்தில் முக்கிய வேடங்களில் நடித்துள்ளனர்.

## வெளியீடு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றை அளித்து எழுதியது, "இந்த படத்தின் கதையானது எழுத்தில்  நல்லதாக இருக்கும். ஆனால் எழுத்தை திரைப்படத் தயாரிப்பாக மாற்றியது மிகவும் மோசமானதாக உள்ளது " என்றது. *மாலை மலர்* திரைக்கதை மற்றும் ஒளிப்பதிவை விமர்சித்தது, அதே நேரத்தில் மனிஷாஜித் மற்றும் எம். எஸ். பாஸ்கர் ஆகியோரின் நடிப்பைப் பாராட்டியது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
அரிஃபா ஜான்

**ஆரிஃபா ஜான்** (Arifa Jan) (பிறப்பு 1987கள்) இந்தியாவின்  காஷ்மீரின் ஸ்ரீநகரைச் சேர்ந்த கம்பளி தயாரிப்பதற்கான ஆர்வலர் ஆவார். இவருக்கு 2020 சனவரி 8 அன்று நாரி சக்தி விருது வழங்கப்பட்டது.

## வாழ்க்கை
இவர் 1987களில் பிறந்தார். நாம்தா என்று அழைக்கப்படும் கம்பளி தயாரிக்கும் காஷ்மீர் கலையை புதுப்பிப்பதில் இவர் அறியப்படுகிறார். ஸ்ரீநகரின் கைவினை மேம்பாட்டு நிறுவனத்தில் பட்டம் பெற்ற இவர், நாம்தா ஜவுளி சார்ந்த திட்டத்தில் ஈடுபட்ட்டுள்ளார். 11ஆம் நூற்றாண்டிலிருந்து நாம்தா விரிப்புகள் செய்யப்பட்டு வருகின்றன. அவை நெய்யப்படுவதில்லை. ஆனால் கைகளால் உருவாக்கப்படுகின்றன. கம்பளி இழைகளின் அடுக்குகள் ஒன்றாக சேர்த்து பின்னர் பிரகாசமாக பூத்தையல் முறையில் செய்யப்படுகின்றன. ஸ்ரீநகரின் பழைய பகுதிகள் இதற்கு பெயர் பெற்றவை.

## பணி
அவர் 25 பணியாளர்களைக் கொண்டு  மூன்று உற்பத்தி செய்யும் மையங்களை உருவாக்கியுள்ளார். மேலும் 100 பெண்களுக்கு இந்த விரிப்புகளை தயாரிக்க பயிற்சி அளிக்கப்பட்டுள்ளது. ஸ்ரீநகரின் பழைய பகுதியில் செகிதாஃபர் என்ற இடத்தில் முதலில் ஒரு உற்பத்தி மையம் அமைக்கப்பட்டது. பின்னர் ஸ்ரீநகர், நூர்பாக் மற்றும் நாவா கடல் ஆகிய இரண்டு பகுதிகளிலும் இதே போன்ற அமைப்புகளை உருவாக்கினார்.
[வலது|thumb| 2020 [அனைத்துலக பெண்கள் நாள்|ஆம் ஆண்டில் அனைத்துலக பெண்கள் நாளல் நாரி சக்தி விருது பெற்றவர்களுடன் பிரதமர் நரேந்திர மோதி ஜான் முன் வரிசையில், வலது ஓரம்]]
2020 ஆம் ஆண்டில் சர்வதேச மகளிர் தினத்தன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார். அன்றைய தினம் இவரது பெயரில் "அற்புதமான ஏழு" என்று பிரதமர் டுவிட் செய்த ஏழு பேர்களில் இவரும் ஒருவர். குடியரசுத் தலைவர் ராம் நாத் கோவிந்த் இவருக்கு நாரி சக்தி விருது விருதை வழங்கியபோது இவரது பணி அங்கீகரிக்கப்பட்டது. புது தில்லியில் நடந்த சர்வதேச மகளிர் தினத்தன்று இந்த விருதுகள் வழங்கப்பட்டன.

## மேற்கோள்கள்

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:நாரி சக்தி விருது பெற்றவர்கள்
பினா தேவி

**பினா தேவி** (Bina Devi) (பிறப்பு 1977கள்) இந்தியாவைச் சேர்ந்த, இவர் காளான் சாகுபடி மூலம் பெண்களை வணிகப் பெண்களாக மாறத் தூண்டினார். காளான் சாகுபடியை பிரபலப்படுத்தியவதற்காக ‘காளான் மகிலா’ என்ற புனைப்பெயரைப் பெற்ற இவர், தௌரி பேரூராட்சியின் தலைவராகத் தேர்தெடுக்கப்பட்டார். காளான் வித்திடுதல், இயற்கை வேளாண்மை, மண்புழு உரம் தயாரித்தல், இயற்கை பூச்சிக்கொல்லி தயாரித்தல் குறித்து விவசாயிகளுக்கு பயிற்சி அளித்து வருகிறார்.

## ஆரம்ப கால வாழ்க்கை
பீகாரின் முங்கேர் மாவட்டத்திலுள்ள தில்காரி என்ற ஒரு 1977களில் பிறந்த இவர், அங்கேயே தனது குடும்பத்துடன் வசித்து வருகிறார்.

## தொழில்
தேவி ஆரம்பத்தில் தனது சொந்த நிலத்தில் சிறிய அளவு காளான்களை வளர்த்தார். இது ஒரு நல்ல வாய்ப்பை இவருக்கு ஏற்படுத்தித் தந்தது. இவர்,பால் பண்ணைத் தொழிலிலும் மற்றும் ஆடு வளர்ப்பிலும் ஈடுபட்டிருந்தார். ஆனாலும் இவர் கிராமப்புற பெண்களிடையே சுய வேலைவாய்ப்பை ஊக்குவிப்பதாக அறியப்பட்டார். முங்கேர் மாவட்டத்தில் ஐந்து தொகுதிகள் மற்றும் 105 அண்டை கிராமங்களில் காளான் உற்பத்தியை பிரபலப்படுத்தியுள்ளார். 1,500 பெண்களுக்கு ஆதரவளித்து காளான் விவசாயத்தில் அவர்களை ஈடுபடுத்தினார்.
[வலது|thumb| 2020 ஆம் ஆண்டு [அனைத்துலக பெண்கள் நாள்|அனைத்துலக பெண்கள் நாளில் நாரி சக்தி விருது பெற்றவர்களுடன் பிரதமர் நரேந்திர மோதி.]]
இவர் டிஜிட்டல் கல்வியறிவைப் பரப்புவதில் ஈடுபட்டுள்ளார். டாடா அறக்கட்டளைகளால் வழங்கப்பட்ட செல்லிடத் தொலைபேசிகளை பயன்படுத்துவது குறித்து 700 பெண்களுக்கு பயிற்சி அளித்துள்ளார். குறைந்த நீர்ப்பாசனத்தின் மூலம் பயிர் வளர்க்கும் முறை மூலம் 2,500 விவசாயிகளுக்கு பயிற்சி அளித்துள்ளார். மேலும், சுய உதவிக்குழுக்களை உருவாக்குவதற்கும் ஆதரவளித்துள்ளார்.

## விருது
2020 ஆம் ஆண்டில் அனைத்துலக பெண்கள் நாள் அன்று இவர் இந்தியப் பிரதமரின் டுவிட்டர் கணக்கில் இவர் இடம் பெற்றார். அன்றைய தினம் இவரது பெயரில் "அற்புதமான ஏழு பேர்" என்று பிரதமர் டுவிட் செய்த ஏழு பேர்களில் இவரும் ஒருவர். குடியரசுத் தலைவர் ராம் நாத் கோவிந்த் இவருக்கு நாரி சக்தி விருதை வழங்கியபோது இவரது பணி அங்கீகரிக்கப்பட்டது 

தனது சொந்த காளான் சாகுபடியைப் பற்றி இவர் குறிப்பிட்டார்: "இந்த விவசாயத்தின் காரணமாக, எனக்கு மரியாதை கிடைத்தது. நான் ஒரு தலைவர் ஆனேன். என்னைப் போன்ற பல பெண்கள் பயிற்சியளிப்பதற்கான வாய்ப்பைப் பெறுவது எனக்கு மகிழ்ச்சி அளிக்கிறது. " 
## மேற்கோள்கள்

பகுப்பு:பீகார் நபர்கள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
கார்த்தியாயனி அம்மா

**கார்த்தியாயனி அம்மா** (Karthyayani Amma) (பிறப்பு 1922கள்) இந்தியாவைச் சேர்ந்த இவர், தனது 96 வயதில் அதிக மதிப்பெண்களுடன் கல்வியறிவுத் தேர்வில் தேர்ச்சி பெற்ற பின்னர் தேசிய அளவில் பிரபலமானார். இதற்காக இவர் கேரள முதல்வர் பிணறாயி விஜயன், கல்வி அமைச்சர் சி. இரவீந்திரநாத் ஆகியோரால் கௌரவிக்கப்பட்டார். மேலும், இவருக்கு இந்திய அரசு நாரி சக்தி விருதினை வழங்கியது.

## ஆரம்ப கால வாழ்க்கை
இவர், 1922களில் இந்திய மாநிலமான கேரளாவின் ஆலப்புழாவிலுள்ள செப்பாடு என்ற ஊரில் பிறந்தார். சிறுமியாக இருந்தபோதே இவர் வீட்டுவேலை செய்ய வேண்டியிருந்தது. அதனால் இவரது பள்ளிப்படிப்பு நின்று போனது. மேலும் திருமணம் செய்து கொண்டு ஆறு குழந்தைகளையும் பெற்றார். இவர், தெரு துப்புரவாளராகவும் பணிபுரிந்தார். இவர் தினமும் அதிகாலை 4 மணிக்கு எழுந்து தமது பணிகளை செய்து வந்தார். மேலும் சைவ உணவையே உண்டார்.

## புகழ்
2018 வாக்கில், இவர் வயதானவர்களுக்கான சமூக இல்லமான இலட்சுமி வீடு குடியிருப்பில் வசித்து வந்தார். தனது மகள் அளித்த ஊக்கத்தினால் தனது அறுபது வயதில் கற்றல் தேர்வில் தேர்ச்சி பெற்றார். ஆகத்து 2018 இல், கேரள மாநில எழுத்தறிவுத்திட்ட ஆணையத்தின் "அக்சரலட்சம்" ("மில்லியன் கடிதம்") திட்டத்தின் ஒரு பகுதியாக, 40,362 பேருடன் இவர் இந்தத் தேர்வை எழுதினார். இவர், தனது மாவட்டத்தில் தேர்வெழுதிய மிக வயதான நபராக இருந்தார். ஒன்பது மற்றும் பன்னிரண்டு வயதிற்குட்பட்ட இவரது பேரக்குழந்தைகளால் இவரது வாசிப்புப் பயிற்சியும், எழுத்து பயிற்சியும் வழங்கப்பட்டன.

## விருதுகள்
வாசிப்பு, எழுத்து, கணிதம் ஆகியவற்றில் தேர்வெழுதிய இவர் 100க்கு 98 மதிப்பெண்களைப் பெற்று, முதல் தரத்த்தில் தேர்ச்சி பெற்றார். இவர் பின்னர் இதைப் பற்றி தெரிவிக்கையில் "நான் எந்தக் காரணமும் இல்லாமல் நிறைய கற்றுக்கொண்டேன். தேர்வுகள் எனக்கு மிகவும் எளிதாக இருந்தது " என்றார்.  தேர்வில் வெற்றி பெற்ற பிறகு, இவர் தேசிய அளவில் பிரபலமானார். நடிகை மஞ்சு வாரியர் இவரை சந்தித்தார். கேரளாவின் கல்வியமைச்சர் சி. இரவீந்திரநாத் இவருக்கு ஒரு மடிக்கணினியை வழங்கினார். கேரள முதலமைச்சர் பிணறாயி விஜயன் இவருக்கு தகுதிச் சான்றிதழை வழங்கினார். தி எகனாமிக் டைம்ஸ் இதழுக்கு அளித்த ஒரு பேட்டியில் 100 வயதில் அடுத்த நிலை தேர்வில் தேர்ச்சி பெறுவதே தனது லட்சியம் என்று கூறினார் .

இவர், 2019 இல் கனடாவின் பிரிட்டிசு கொலம்பியாவின் வான்கூவரைத் தலைமையிடமாகக் கொண்ட பொதுநலவாய கற்றல் நிறுவனத்தின் நல்லெண்ணத் தூதரானார். . மார்ச் 2020 இல், இந்தியக் குடியரசுத் தலைவர் ராம்நாத் கோவிந்த் இவருக்கு நாரி சக்தி விருது வழங்கி கௌரவித்தார். இவர் முதன்முறையாக விமானத்தில் தில்லிக்கு பறக்க வேண்டியிருந்தது. கேரளாவைச் சேர்ந்த பாகீரதி அம்மா இந்த விருதைப் பெற்ற மற்றொருவர் சக பெண்மணியாவார். இவர் 105 வயதில் "அக்ரலட்சம்" தேர்வில் தேர்ச்சி பெற்ற மிக வயதான நபராவார்.

## மேற்கோள்கள்

பகுப்பு:1922 பிறப்புகள்
பகுப்பு:கேரள மக்கள்
பகுப்பு:நாரி சக்தி விருது பெற்றவர்கள்
பகுப்பு:நூறு வயது இந்தியப் பெண்கள்
பாகீரதி அம்மா

**பாகீரதி அம்மா** (Bhageerathi Amma) (பிறப்பு 1914கள்-23 சூலை, 2021) ) கேரளாவின் கொல்லம் மாவட்டத்தில் வசிக்கும் ஒரு இந்திய பெண்ணாவார். இவர் தனது 105 வயதில் கல்வியறிவுத் தேர்வில் தேர்ச்சி பெற்றபோது தேசிய அளவில் கவனத்திற்கு வந்தார். இவர் நாரி சக்தி விருதுடன் கௌரவிக்கப்பட்டார்  மேலும், இந்தியப் பிரதமர் நரேந்திர மோடி இவரைப் பாராட்டினார்.

## வாழ்க்கை
1914களில் பிறந்த இவர் தற்போது கேரளாவின் கொல்லம் மாவட்டத்திலுள்ள பிரக்குளத்தில் வசிக்கிறார்.  ஒரு பிரசவத்தில் இவரின் தாயார் இறந்தவுடன், தனது இளைய உடன்பிறப்புகளை கவனித்துக்கொண்டார். இவரின் கணவர் 1930 களில் இறந்தார். இதனால் தனது குழந்தைகளை தனியாக வளர்த்தெடுத்தார். இவருக்கு  5 அல்லது 6 குழந்தைகளும், 13 அல்லது 16 பேரப்பிள்ளைகளும், மேலும் 12 பெரிய-பேரக் குழந்தைகளும் இருப்பதாக தெரிகிறது.  இவர், இந்த வயதிலும் தொலைக்காட்சியில் துடுப்பாட்டம், நாடகத் தொடர் போன்றவற்றை பார்த்து ரசிக்கிறார்.

## தேர்வு
தனது 105 வயதில், இவர் தனது கல்வியைத் தொடர முடிவு செய்து கணிதம், மலையாளம், சுற்றுச்சூழல் அறிவியல் ஆகியவற்றில் தேர்வுகள் எழுதினார். இவரது வயது காரணமாக, கேரள எழுத்தறிவுத் திட்ட இயக்ககம் மூன்று நாட்களுக்கு மேல் வீட்டிலேயே தேர்வு செய்ய அனுமதித்தது. இவர் 275க்கு 205 மதிப்பெண்களைப் பெற்றார். மேலும் தேர்வில் தேர்ச்சி பெற்ற மிக வயதான நபரானார்.

## விருதுகளும் அங்கீகாரமும்
இவர், 2019 நாரி சக்தி விருது வெற்றியாளராக அறிவிக்கப்பட்டார். பிரதமர் நரேந்திர மோடி இவரை புகழ்ந்து பேசினார்: "நாம் வாழ்க்கையில் முன்னேற விரும்பினால், நம்மை நாமே வளர்த்துக் கொள்ள வேண்டும், வாழ்க்கையில் ஏதாவது சாதிக்க விரும்பினால், அதற்கான முதல் முன் நிபந்தனை நமக்குள் இருக்கும் மாணவப் பருவம் ஒருபோதும் இறக்கக்கூடாது ". இவரைப் போன்றே கற்றல் தேர்வெழுதிய மற்றொரு வெற்றியாளர் கேரளாவைச் சேர்ந்த 98 வயதான கார்த்தியாயனி அம்மா என்பவராவார். <

உடல்நலக்குறைவு காரணமாக அம்மா விருது வழங்கும் விழாவில் கலந்து கொள்ள முடியவில்லை. ஆனால் விரைவில் இவர் ஓய்வூதியாமாக மாதத்திற்கு 1,500 ரூபாயைப் பெற்றார். ஓய்வூதியம் பெறுவதற்கு தனது ஆதார் அடையாள அட்டை தகவல்களை இவரால் கொடுக்க முடியவில்லை, ஆனால் ஒரு தேசியமயமாக்கப்பட்ட வங்கி இவருக்கு உதவியது.

## இறப்பு
வயது மூப்புகாரணமாக 23 சூலை 2021, அன்று தனது 107 வயதில் அம்மா இறந்தார்.

## மேற்கோள்கள்

பகுப்பு:கொல்லம் மாவட்ட மக்கள்
பகுப்பு:நாரி சக்தி விருது பெற்றவர்கள்
பகுப்பு:நூறு வயது இந்தியப் பெண்கள்
எம். எஸ். சுனில்

**எம். எஸ். சுனில்** (M.S. Sunil) (பிறப்பு 1961கள்) ஒரு இந்தியக் கல்வியாளரும், பரோபகாரரும் ஆவார். 2018 ஆம் ஆண்டில் நாரி சக்தி விருது வழங்கப்பட்டபோது இவரது பணி அங்கீகரிக்கப்பட்டது.

## வாழ்க்கை
சுனில் கேரளாவைச் சேர்ந்தவர். இவர் பிறப்பதற்கு முன்னரே இவரின் தந்தை தனக்கு ஒரு மகன்தான் பிறப்பான் எனக் கருதி இப்பெயரைத் தேர்ந்தெடுத்ததால் இவருக்கு இப்பெயரிடப்பட்டது. பிச்சை எடுக்கும் குழந்தைகளுக்கு உணவளிக்கும் பள்ளிலிருந்து இவரது தொண்டு பணிகள் தொடங்கியது.

பத்தனம்திட்டா, கத்தோலிக்கக் கல்லூரியின் விலங்கியல் துறையில் கற்பித்த இவர் அந்தத் துறையின் தலைவராக ஓய்வு பெற்றார்.

2006 ஆம் ஆண்டில், முதுகலைப் பட்டம் பெற்ற தனது மாணவர்களில் ஒருவருக்கு முறையான வீடு இல்லை என்பதை அறிந்த இவர் அதற்கான நடவடிக்கையில் ஈடுபட்டார். இவர் ஒரு அமைப்பின் கீழ் பணிபிரியாமல், தனது நண்பர்களிடமிருந்து பணத்தையும் பொருட்களையும் சேகரிக்கிறார். மேலும் தனது சொந்த பணத்தைக் கொண்டும் இப்பணியைத் துவக்கினார். இது ஒரு வீட்டை உருவாகுக்கிறது.
[வலது|thumb| 2018இல் எம். எஸ். சுனில் இந்தியக் குடியரசுத் தலைவர் [ராம் நாத் கோவிந்த் அவர்களிடமிருந்து நாரி சக்தி விருது பெறுகிறார்.]]

## விருது
நாரி சக்தி விருதுகளுக்காக கேரளாவைச் சேர்ந்த மூன்று விருது வென்றவர்களில் ஒருவராக இவர் தேர்வு செய்யப்பட்டார். இந்திய பல் பொருட்கள் விஞ்ஞானியான லிசிமால் பிலிபோஸும், கோயில் கலைஞரான சியாமளா குமாரியும் மற்ற இருவர். 2018 ஆம் ஆண்டு அனைத்துலக பெண்கள் நாள் அன்று மகளிர் மற்றும் குழந்தைகள் மேம்பாட்டு அமைச்சகம் சார்பாக இந்தியக் குடியரசுத் தலைவரால் இந்த விருதுகள் வழங்கப்பட்டன.

இவர், ஒரு வீடு கட்டுவதற்கான அனைத்துப் பொருட்களையும் தானே நேரில் சென்று வாங்குகிறார் . பின்னர் ஒவ்வொரு புதிய வீட்டின் கட்டுமானத்தையும் மேற்பார்வையிடுகிறார். அவை சிறியவை, ஆனால் அவை 450 சதுர அடி பரப்பளவில் இரண்டு அறைகள், ஒரு சமையலறை மற்றும் ஒரு கழிப்பறை ஆகியவற்றைக் கொண்டுள்ளன. வீடுகள் 35 நாட்களில் கட்டப்பட்டு, துருபிடிக்காத எஃகினால் செய்யப்பட்ட கூரையுடன் முதலிடம் வகிக்கின்றன. விருது வழங்கப்பட்ட நேரத்தில் இவர் எண்பது வீடுகளுக்கு மேல் கட்டியிருந்தார்.

2020 ஆம் ஆண்டில் இவர் கேரளாவைச் சேர்ந்த 98 வயதான கார்த்தியாயினி அம்மாவைச் சந்திக்கச் சென்றார். அந்த சமயத்தில் அவர் நாரி சக்தி விருதுக்குப் பரிந்துரைக்கப்பட்டிருந்தார். அவர் இதற்கு முன் ஒருபோதும் விமானத்தில் சென்றதில்லை. எனவே அவர் தில்லிக்குச் செல்ல இவர் உதவினார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:கேரள மக்கள்
ஐரிசு கழுதை

**ஐரிசு கழுதை** (*Irish donkey*) என்பது நடுத்தர அளவுள்ள அயர்லாந்தில் உள்ள கழுதை இனம் ஆகும். இக்கழுதை இங்கிலாந்து, இசுக்கொட்லாந்து, வேல்ஸ் மற்றும் வட அயர்லாந்து உள்ளிட்ட பல இடங்களில் அறிமுகப்படுத்தப்பட்டுள்ளது. இங்கிலாந்தில் ஐரிஷ் கழுதை நியு பாரஸ்ட்டில் காணப்படுகிறது. சிட்மவுத்தில் உள்ள கழுதை சரணாலயம் இசேல் வைய்ட் கழுதை சரணாலயத்திலும் ஐரிசு கழுதை காணப்படுகிறது.

## மேற்கோள்கள்

பகுப்பு:பாலூட்டிகள்